OpenLLM-France/wikimedia huggingface dataset:
# Txapak (jolasa)

Txapak edo iturriak jolas edo joko bat da, botilen tapoi metalikoak (txapa) erabiltzen dena baliabide nagusi gisa. Helburu bat baino gehiago izan dezake: zelai batetik aurkaria kaleratzea, lasterketa bat egitea, futbol partidu bat simulatzea, edo beste bat. Txapari erpuruarekin erakuslea gelditu eta askatu ostean egiten den indarrarekin eragiten zaio. Indarraz gain, punteria ere behar da, dagokion ibilbidea egin dezan.
Maiz, txapari kirolarien aurpegiak jartzen zitzaizkion, hala nola kromoetako aurpegiak, egunkari edo aldizkarietan aurkitutakoak edo beregi txapekin jolasteko egindakoak.

## Iturri izena

Bereziki Bizkaian iturri izena ematen zaio jolas honi. Izena Iturrigorri gaseosatik datorkio, Bilboko La Vizcaína S.A. enpresak egiten zuen gaseosa, eta estaltzeko txapak erabiltzen lehenengoetakoa.

## Erreferentziak

* ↑ TXAPEN LASTERKETA – Urtxintxa. (Noiz kontsultatua: 2022-05-08).
* ↑ «Txapa edo 'iturri' jolasa, berriz ere modan» EITB (Noiz kontsultatua: 2022-05-08).
* ↑ «Bilbaopedia - Gaseosas y bebidas refrescantes» www.bilbaopedia.info (Noiz kontsultatua: 2022-05-08).

## Kanpo estekak

* Datuak: Q8344757
# Txaparro

    Artikulu hau euskara elkarteari buruzkoa da; zuhaitza gaitzat duena beste hau da: «Txaparro (zuhaitza)»
Txaparro Zarauzko euskara elkartea eta euskarazko aldizkaria zen.
Euskara eta euskal kultura bultzatu asmoz sorturiko Txaparro Kultur Elkarteak, bada, Txaparro aldizkaria kaleratu zuen: 2001 urteko irailean lehen zenbakia, eta 2010eko martxoan azkena, zailtasun ekonomikoei ezin aurre eginda. Guztira, 125 zenbaki banatu zituzten.
Hitzaren jatorria herri horretan bainujantziari deitzeko duten moduagatik da.

## Kanpo estekak

* Txaparro aldizkariaren webgunea
* Datuak: Q12268330

## Erreferentziak

* ↑ http://catalogo.fsancho-sabio.es/Record/219208
* ↑ http://www.diariovasco.com/v/20100303/costa-urola/txaparro-aldizkariaren-azken-zenbakia-20100303.html
# Txaparral

Txaparrala munduko hainbat bioklimetan dagoen landaredi zehatz batez osatutako eremua da. Zuhaixkaz eta sastrakez osatua dago. Berez, gainontzeko hizkuntza guztiak gaztelaniazko Chaparral hitza erabiltzen duten arren, gaztelaniazko hitza bera ere euskarazko txaparro hitzetik omen dator.
Nagusiki AEBetako Kalifornia eta Mexikoko Kalifornia Beherean kokatzen da, baina klima mediterraneoarra duten munduko beste zenbait tokietan ere badago, adibidez, AEBetako Texas eta Oregon estatuetan, Mediterraneoaren kostalde inguruko herrialdeetan (Europako hegoaldea eta Afrikako iparraldea), Txile erdialdean, Hego Afrikako Lurmutur Hiriaren inguruan, Kaledonia Berriaren zenbait eremuetan, eta Australiako mendebalde eta hegoaldean.

## Kanpo estekak

* Datuak: Q842123
* Multimedia: Chaparral / Q842123
# Txapa (pilota)

Txapa da, pilotalekuetako frontisean, lurretik metro batera edo jartzen metalezko xafla bat, pilotako joko arau baterako funtsezkoa, hartan jo edo azpitik (txapapean) jotzen badu pilotak euskal pilotako jokoetan eta antzekoetan, falta da, tantoa kontarioarentzat. Metala joz gero entzuten den txapa-hotsa funtsezkoa izaten da zalantzazko kasuetan.
Euskal pilotan 10 zentimetroko zabalera izan dute txapak, frontenisean 15ekoa, araudien arabera. Lurretik metro batera jartzen da arauz ezkerpareta diren frontoietan, eta 80 zentimetrora trinketean. Kaleko frontoietan ez da ohikoa goian ere txapa egotea, baina kirol arautuan bai, goialdean ere txapa behar da.

## Erreferentziak

* ↑ Movilla, Jesus M.. (miércoles, 23 de julio de 2008). «Altura reglamentaria de la chapa del frontis para el frontenis» TODO sobre el FRONTENIS (Noiz kontsultatua: 2024-09-19).
* ↑ «Euskal kirolak eta jokoak - Modalitateak» euskalkirolaketajokoak.amaroa.com (Noiz kontsultatua: 2024-09-19).

## Kanpo estekak

* Datuak: Q130323225
* Multimedia: Txapa (pelota) / Q130323225
# Txapata

Txapata (italieraz: ciabatta) azal lodia, albeolo handiko mami ilun samarra eta, orea hartzitzen denbora gehiagoan uzten delako, zapore eta usain bortitzagoak dituen ogia da. Arnaldo Cavallari italiarrak 1982an asmatu zuen.

## Erreferentziak

* ↑ Euskalterm: [Jatetxe, Taberna eta Kafetegien Hiztegia] [2009]
* ↑ «The secret Life of Ciabatta» The Guardian 1999-4-30.

## Kanpo estekak

* Datuak: Q246703
* Multimedia: Ciabatta / Q246703
# Txapa (argipena)

Txapa hitzak adiera zenbait ditu:
* Txapa, metal edo beste material bateko xafla bat da.
* Txapa, botilak ixteko metalezko tapoia; horiekin egiten da:
** txapak, jolasa.
* Txapa, pilotalekuetan pilotak frontiseko gainaldean jo behar duen eremua mugatzen duten metalezko xafla.
* Txapa, jantzietan lotzen den osagarri txiki borobila, irudi bat erakusten duena.
Izen berezi gisa:

## Kanpo estekak

* Datuak: Q20491932
# Tovarné

Tovarné Eslovakiako udalerri bat da, Vranov nad Topľouko barrutian kokatuta. 7,71 km²ko azalera du eta 980 biztanle 2017ko datuen arabera.

## Historia

Idatzizko lehen aipamena 1215. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q608876
* Multimedia: Tovarné / Q608876
# Tovarníky

Tovarníky Eslovakiako udalerri bat da, Topoľčanyko barrutian kokatuta. 5,41 km²ko azalera du eta 1470 biztanle 2017ko datuen arabera.

## Historia

Idatzizko lehen aipamena 1172. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1071163
* Multimedia: Tovarníky / Q1071163
# Toužetín

Toužetín Txekiar Errepublikako udalerri bat da. 287 biztanle ditu eta 7,36 kilometro koadroko azalera. Lounyko barrutian dago.

## Kanpo estekak

* Datuak: Q2302924
* Multimedia: Toužetín / Q2302924
# Tove (filma)

Tove Finlandiako 2020ko film biografiko bat da, Tove Jansson ilustratzaileari buruzkoa, mumindarren sortzaileari buruzko filma alegia. Filma Zaida Bergorthek zuzendu zuen Eeva Putroren gidoi batetik abiatuta, Alma Pöysti aktoreak gorpuztu zuelarik Jansson paper nagusian.
Filmaren aurrekontuak, 3,4 milioi eurokoa izan zen, 2020a bitartean Finlandiako zinearen historian egindako bigarren film garestiena. Tovek kritikarien txaloak jaso zituen, eta 93. Oscar Sarietan Nazioarteko Film Luze Onenaren hautagai finlandiar gisa aukeratu zuten, baina ez zen izendapenen fasera iritsi.

## Sinopsia

Oharra: Atal honek istorio osoa edo amaiera argitzen du.
Filmak Tove Janssonen bizitza jarraitzen ditu Bigarren Mundu Gerraren amaieratik 1950eko hamarkadaren erdialdera arte, Atos Wirtanen gizonezko politikariarekin eta Vivica Bandler emakumezko antzerki zuzendariarekin izan zituen harreman erromantikoak erakutsiz, baita Mumindarren zinta ilustratuen sorrera eta argitalpena ere, pertsonaia hauen arrakastaraino.

## Aktoreak

* Alma Pöysti: Tove Jansson
* Krista Kosonen: Vivica Bandler
* Shanti Roney: Atos Wirtanen
* Joanna Haartti: Tuulikki Pietilä
* Eeva Putro: Maya Vanni
* Jakob Öhrman: Sam Vanni
* Robert Enckell: Viktor 'Faffan' Jansson
* Kajsa Ernst: Signe 'Ham' Jansson
* Wilhelm Enckell: Lars Jansson

## Erreferentziak

* Artikulu hau, osorik edo zatiren batean, ingelesezko wikipediako «Tove (film)» artikulutik itzulia izan da, 2023-07-07 data duen 1163910389 bertsioa oinarritzat hartuta. Sartze-datarik ez duten erreferentziak, edo 2023-07-07 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) «New feature drama film about Tove Jansson to premiere in 2020» Moomin 2019-06-18.
* ↑ (Norvegieraz [bokmål]) Tekst, Johannes Kaikumo Jacobsen. (2020-08-05). «(+) Tove Janssons liv blir film» blikk.no.
* ↑ (Finlandieraz) Tove-elokuvalla 3,4 miljoonan jättibudjetti - intiimikohtausten koordinaattori mukana rakkauskohtauksissa. Iltalehti.
* ↑ «Zaida Bergrothin ohjaama Tove Suomen Oscar-ehdokkaaksi» Filmikamari 18 November 2020.
* ↑ Dalton, Ben; Rosser, Michael. (20 November 2020). «Oscars best international feature 2021: all the films submitted so far» Screen Daily.
* ↑ (Ingelesez) «LevelK gears up to present its latest slate at Cannes» Cineuropa - the best of european cinema.
* ↑ (Ingelesez) «Finnish actor lands "role of lifetime" as lead in Tove Jansson biopic» Yle Uutiset 16 January 2020.

## Kanpo estekak

* Datuak: Q96628864
# Tovarnianska Polianka

Tovarnianska Polianka Eslovakiako udalerri bat da, Vranov nad Topľouko barrutian kokatuta. 4,24 km²ko azalera du eta 119 biztanle 2017ko datuen arabera.

## Historia

Idatzizko lehen aipamena 1335. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1045902
* Multimedia: Tovarnianska Polianka / Q1045902
# Tovarnik

Tovarnik Kroaziako udalerri bat da, Vukovar-Syrmia eskualdean. Azken zentsuaren arabera 2.067 biztanle zituen.

## Kanpo estekak

* Datuak: Q1277958
* Multimedia: Tovarnik / Q1277958
# Taos laino

    Artikulu hau Euskal kostaldeko fenomenoari buruzkoa da; beste esanahietarako, ikus «Taos (argipena)».
Taos lainoa edo taosa Euskal Herriko kostaldean gertatzen den fenomeno meteorologikoa da. Taosa Zumaiako euskarazko hitz espezifikoa da jatorriz, Gipuzkoako kostalde puntu horretan ohikoa delarik laino mota hau, eta beste toki batzuetan beste aldaera batzuekin deitzen zaio (Zarautzen jasoak, erreka-laino, laino-itsu, zerrazoi).
Itsasertzean barrualdean bainoa freskoago denean, laino bat altxatzen da itsasotik, eta lur barrurantz, hegoalderuntz, tapaki baten eran hedatzen da lainoa, mendilerro bat bada tartean, hura lurrazalari itsatsita gaindituz (hau da, mendigaina igarotakoan, taosak maldan behera datorrelako irudia eman dezake).
Euskalmet-eko adituen arabera, Foehn efektuaren aldaera bat da euskal kostaldean gertatu ohi dena, baina ez da Foehn zehatza normalean euririk ez duelako ekartzen.

## Erreferentziak

* ↑ «Zumaiako hitz bereziak: Taosa -» Baleike.eus (Noiz kontsultatua: 2020-12-24).
* 1 2 Olaizola 'Txiliku', Jesus Mari. «Laino-itsua -» Zarauzkohitza.eus (Noiz kontsultatua: 2020-12-24).
* ↑ Gurean "Föhn Efektua". (Noiz kontsultatua: 2020-12-23).

## Kanpo estekak

* Datuak: Q104453729
# Taoyuang

Taoyuang (txinera tradizionalez: 桃园市; pinyinez: Táoyuán Shì), Txinako Errepublikako Taiwan probintziaren iparraldean dagoen konderria da. Konderriak 1.220,95 km²-ko azalera dauka eta 2009ko urtarrileko erroldaren arabera 1.963.546 biztanle bizi ziren bertan.

## Ikus, gainera

* Taiwan probintziaren banaketa administratiboa
* Taoyuango nazioarteko aireportua

## Kanpo estekak

* (Txineraz) Taoyuang Konderriko gobernuaren webgunea.
* Datuak: Q115256
* Multimedia: Taoyuan City / Q115256
# Tapa (argipena)

Tapa terminoak hainbat adiera du:
* Tapa, ontzi bat gainetik estaltzeko zera.
* Tapa, Espainiako pintxo mota bat, jateko mokadua.
* Tapa, oihal apaindu mota bat, Melanesia eta Polinesiakoa.
* Tapa, Estoniako hiria.
* Tapas (filma): 2005eko film espainiarra.
# Taos Ski Valley (Mexiko Berria)

Taos Ski Valley Mexiko Berriko herrixka bat da. Taos konderrian kokatua dago. 2010ean 69 biztanle zituen, 6,05 kilometro koadrotan banatuta.

## Ikus, gainera

* Taos konderria

## Kanpo estekak

* Datuak: Q2739939
* Multimedia: Taos Ski Valley, New Mexico / Q2739939
# Taos konderria (Mexiko Berria)

Taos konderria (ingelesez: Taos County) Mexiko Berriko konderri bat da, Ameriketako Estatu Batuetan. Hiriburua Taos da. 2010eko zentsuaren arabera 32.937 biztanle zituen, Taos kilometro koadroko azaleran.

## Geografia

Taos konderriak 5.709,42 kilometro koadro ditu. Horietatik 3,39 ura dira. Beste 5.706,03 lurra dira. Biztanleria dentsitatea 5,77 da.

## Demografia

2010eko zentsoan bizi ziren 32.937 pertsonetatik 30.339 txuriak edo hispanoak dira. Horietatik hispano edo latino kategorian 18.381 dira. 104 beltzak edo afroamerikarrak. 1.747 amerikar natiboak ziren eta 5 Hawaii edo Pazifikoko irletako natiboak. 201 asiarrak ziren. Bestelako arraza bat kategorian 85 biztanle daude. Bukatzeko euren burua arraza bat baino gehiagotan 456 pertsonek kokatzen zuten.

### Biztanleria piramidea
## Kanpo estekak

* Datuak: Q484991
* Multimedia: Taos County, New Mexico / Q484991
# Tap Mun Chau

Tap Mun Chau (txinera tradizionalez: 塔門; euskaraz: «belar uhartea») Txinako Herri Errepublikako Hong Kong administraturiko lurralde berezian dagoen uhartea da. 1,69 kilometro koadroko azalera dauka.

## Kokapena

Administratiboki uhartea Tai Po barrutian dago Wan Chai barrutiaren mendebaldean. Gaur egun uhartean 100 bat pertsona bizi diren arren, duela hamarkada batzuk bi milatik gora ziren Tap Mun Chauko biztanleak. Herritar gehienak, hirira alde egin zuten, eta uhartean, turistentzako azpiegiturak eraiki dira.
Tradizionalki uhartean bizi ziren arrantzaleak ia erabat desagertu dira gaur egun, eta turismoak arrantza ordezkatu du uharteko jarduera ekonomiko gisa.

## Ikus, gainera

* Hong Kongeko uharteen zerrenda

## Kanpo estekak

* Datuak: Q334962
* Multimedia: Grass Island, Hong Kong / Q334962
# Tapa (ontziak)

    Artikulu hau ontziak estaltzekoari buruzkoa da; beste esanahietarako, ikus «Tapa (argipena)».
Tapa ontzi, kutxa eta kidekoak estaltzeko erabiltzen den gaineko zatia, kendu daitekeen elementu mugikorra. Batzuetan heldu eta kentzeko elementu bat du, heldulekua, botoia edo forma apaingarria (fruta, barazkia edo irudiren bat).

## Erabilera

Sukaldean, termino honek sukaldeko ontzi bat estaltzeko erabiltzen den sukaldeko tresnari egiten dio erreferentzia ( kazola, eltzea. . . ). Oro har, sukaldeko tresna gisa, tapak edukia azkarrago berotzen uzten du beroa kontzentratzen ; bero mantentzen du edo su motelean egosten uzten du.
Presio-eltzean taparen barrualdea gofratuta dago lurrun kondentsatuak egosketan laguntzeko, eta lurruna askatzeko edo xukatzeko estalki zulatuak ere daude.
Potoetan, estalkiaren eginkizuna bi erabileraren artean edukia babestea da.
Tapa batzuek gontza edo banda daukate; adibidez, garbigailurako kartoizko kaxak edo metalezko te-kutxak, zeinean taparen ertz bat azpiko ontzira dagoen lotuta albo batetik.
Tapa batzuek klip efektua eginez ixten dira, material elastiko samar baten bidez, hala nola margotzeko potoak edo janari batzuenak, hala nola erositako gurin-ontziak.
Torlojuzko tapak daude daude, metalezko edo plastikozkoak, ontzien ahoak txikiak direnean tapoi deitzen direnak.

## Iruditegia

* Eltze bat bere tapa eta heldulekuarekin.
* Poto bat bere taparekin.
* Bataiarriaren tapa Etxarri-Aranazko elizan.
* Presio-eltze baten tapa (Magefesa, Euskal Herrian egina)
* Tupperware tapak, malgutasunarekin hermetikotasuna bermatzen dutenak.
* Tupper hauetan tapek itxitura ertz gehigarriak dituzte.
* Banda edo gontz bidezko tapa.

## Erreferentziak

* ↑ Euskaltzaindia, Hiztegia. «EH - Bilaketa - Tapa» www.euskaltzaindia.eus (Noiz kontsultatua: 2023-04-18).

## Kanpo estekak

* Artikulu hau, osorik edo zatiren batean, frantsesezko Wikipediako «Couvercle» artikulutik itzuli da; zehazki, 2022-07-09ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q2488579
* Multimedia: Container covers / Q2488579
# Taoshan barrutia

Taoshan barrutia (txinera tradizionalez: 桃山区) Txinako barruti bat da, Qitaihe barruan. Azken zentsuaren arabera 200.000 biztanle zituen 75.55 azaleran banatuta.

## Kanpo estekak

* Datuak: Q1333465
* Multimedia: Taoshan (Qitaihe) / Q1333465
# Taoyuango nazioarteko aireportua

Taoyuango nazioarteko aireportua (IATA: TPE, ICAO: RCTP), ofizialki Taiwan Taoyuan nazioarteko aireportua txinera tradizionalez: 臺灣桃園國際機場; txinera sinplifikatuz: 台湾桃园国际机场; pinyinez: Táiwān Táoyuán Gúojì Jīchǎng) Taoyuang konderrian dagoen aireportua da, Taipei hiria zerbitzatzen duena. Herrialdeko airporturik handiena da, eta baita bidaiari gehien dituena. China Airlines eta EVA Air airelineek hubtzat dute.

## Historia

Aireportuko I. terminalaren inaugurazioa 1979ko otsailaren 21ean izan zen, eta Taiwango gobernuak 1970eko hamarkadan abiarazitako hamar azpiegitura-proiektu handietako baten zati izan zen. Hasiera batean, aireporturako pentsatutako izena Taoyuango nazioarteko aireportua izan zen, baina Chiang Kai-shek nazioarteko aireportua bataiatu zen, 1975eko apirilaren 5ean hil zen Taiwango presidentearen omenez. Egun, III. terminala eraikitzen ari dira eta IV.a egiteko planak daude.

## Erreferentziak

* ↑ Immigrazio Agentzia Nazionala. 實際入境人數－按入境地點分. .

## Kanpo estekak

* Datuak: Q44856
* Multimedia: Taiwan Taoyuan International Airport / Q44856
# Uhar

Uharra edo baserreka ur-korronte labur, laster eta irregularra da, aldika bat-bateko goraldi bortitzak izaten dituena.

## Erreferentziak

* ↑ Zehazki: torrente, ehu.eus
* ↑ Orotariko Euskal Hiztegia: baserreka, euskaltzaindia.eus
* ↑ Izen geografikoen glosarioa: Uhar, euskadi.eus

## Kanpo estekak

* Datuak: Q1437299
# Uharri

    Artikulu hau harri edo hondarrezko barrari buruzkoa da; errekako harri higatua gaitzat duena beste hau da: «Errekarri»
Uharri edo arrezifea ur azalaren azpiko arroka edo hondarrezko barra da. Ur mehetan daudenez, ontziek hondatzeko arrisku handia dute.
Uharririk ezagunenak itsaso tropikaletako koralezko uharriak dira. Sorrera prozesua biotikoa da, koralek eta kare-algek eratua. Beste uharri asko prozesu abiotikoz sortzen dira, hau da, arrokak higatzean eta hondarra sedimentatzean.
Uharriak artifizialki sor daitezke, berariaz eraikiz ala ontziak nahita hondoratuz. Horrela, itsas hondoa aberastu egiten da eta algak eta arrainen babeslekuak sortzen dira.

## Ikus, gainera

* Koralezko uharri
* Atoloi
* Belharra

## Kanpo estekak

* Datuak: Q184358
* Multimedia: Reefs / Q184358
# Uhandre

    Artikulu hau animaliari buruzkoa da; izaki mitologikoa gaitzat duena beste hau da: «Uhandre (mitologia)»
Uhandrea salamandridae familiako subfamiliako zenbait anfibioren izena da, Pleurodelinae izenekoa. Ipar Amerikan eta Eurasian bizi dira.

## Taxonomia

Salamandridae familiako bi herena inguruk "uhandre" izena du, hau da, genero hauek:
* Calotriton
* Cynops
* Echinotriton
* Lissotriton
* Mesotriton
* Neurergus
* Notophthalmus
* Ommatotriton
* Pachytriton
* Paramesotriton
* Pleurodeles
* Taricha
* Triturus
* Tylototriton
Euskal Herrian lau espezie bizi dira:
* Gailurretako uhandrea
* Piriniar uhandrea
* Uhandre marmolairea
* Uhandre palmatua

## Erreferentziak

* ↑ Brockes, J. & A. Kumar. 2005. Newts. Current Biology. 15(2):R4244)
* Datuak: Q10980893
* Multimedia: Salamandridae / Q10980893
# Uhaldekoborda

Uhaldekoborda Senpereko auzoa da.

## Kanpo estekak

* Datuak: Q12268521
# Tendilla

Tendilla Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 409 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1120060
* Multimedia: Tendilla / Q1120060
# Tendron (Cher)

Tendron Frantziako udalerri bat da, Cher departamenduan dagoena, Erdialdea-Loira Harana eskualdean. 2013an 118 biztanle zituen.

## Demografia
### Biztanleria

2007an Tendron udalerrian erroldatutako biztanleak 119 ziren. Familiak 48 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 47 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 46 etxeak ziren eta 5 apartamentuak ziren. 47 etxebizitza nagusietatik 24 bere jabearen bizilekua ziren, 22 alokairuan okupaturik zeuden eta 1 doan lagata zegoen; 2 etxek gela bat zuten, 4 etxek bi zituzten, 11 etxek hiru zituzten, 14 etxek lau zituzten eta 16 etxek bost zituzten. 30 etxek euren parking plaza propioa zuten azpian. 21 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Tendron udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 8 | 60-64 | 4 |
| 0 | 55-59 | 4 |
| 4 | 50-54 | 0 |
| 8 | 45-49 | 8 |
| 4 | 40-44 | 8 |
| 4 | 35-39 | 0 |
| 0 | 30-34 | 4 |
| 0 | 25-29 | 4 |
| 0 | 20-24 | 4 |
| 4 | 15-19 | 4 |
| 0 | 10-14 | 4 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 75 ziren, horien artean 53 aktiboak ziren eta 22 inaktiboak ziren. 53 pertsona aktiboetatik 44 lanean zeuden (29 gizon eta 15 emakume) eta 9 langabezian zeuden (5 gizon eta 4 emakume). 22 pertsona inaktiboetatik 4 erretiraturik zeuden, 7 ikasten zeuden eta 11 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 ibilgailuen saltze eta konpontze enpresa zen, 1 zerbitzu enpresa zen eta 2 administrazio publikoko enpresak ziren.
2000. urtean Tendron udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1172218
* Multimedia: Tendron / Q1172218
# Tenebrionidae

Tenebrionidoa koleopteroen ordenako Tenebrionidae familiako intsektuez esaten da. Itxuraz labezomorroaren antzekoak dira; neurriz, ordea, txikiagoak. Kolorez, beltzak edo arreak izan daitezke; formaz, berriz, biribil samarrak edo luzaranak. Gehienek ez dute hegan egiteko gaitasunik, eta batzuek hegorik ere ez dute. 20.000 mila espezie inguru biltzen dira familia horretan. Horietan ezagunena Tenebrio molitor izenekoa da, zekale-irinetan ibiltzen dena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q615799
* Multimedia: Tenebrionidae / Q615799
* Espezieak: Tenebrionidae
# Tendon (gastronomia)

Tendon (japonieraz: 天丼) Japoniako gastronomiaren plater tradizionala da. Katsudon antzera prestatzen da: arroz gainean izkirak eta barazkiez tenpuratan egindako katilu edo donburi bat da.

## Ikus gainera

* Donburi

## Kanpo estekak

* Datuak: Q1045248
* Multimedia: Tendon (Tempura-Donburi) / Q1045248
# Valhalla Rising (filma)

Valhalla Rising (euskaraz Valhallaren Gainbehera) 2009ko Nicolas Winding Refn danimarkar zinema zuzendari eta gidoigileak zuzendu eta idatzitako abentura drama film bat da. Mads Mikkelsen danimarkar aktoreak antzeztu zuen.

## Argumentua

Oharra: Atal honek istorio osoa edo amaiera argitzen du.
Erdi Aroa, X. mendea. Begi-Bakar (Mads Mikkelsen) ezohiko indarra duen gerlari enigmatikoa da, urte luzez esklabo izan ondoren, bere jabea hil eta mutiko baten (Maarten Stevenson) laguntzaz ihes egitea lortuko du. Bikingoen drakkar ontzi bateko eskifaian sartzea lortu eta haiekin batera itsasoratuz lurralde ezezagun batera eramango dituzten bidai bati ekingo diote, bertan oinazea eta odola nagusi dira.

## Aktoreak

* Mads Mikkelsen: Begi-Bakar
* Maarten Stevenson: Mutikoa
* Ewan Stewart: Jenerala
* Gary Lewis: Apaiza
* Alexander Morton: Buruzagia
* Jamie Sives: Semea
* Gordon Brown: Bikingoa
* Gary McCormack: Bikingoa

## Kanpo estekak

* Valhalla Rising filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1446749
# Valhermoso de la Fuente

Valhermoso de la Fuente Cuencako udalerria da, Manchuela Conquense eskualdean dagoena.
2009ko urtarrilaren 1eko erroldaren arabera 57 biztanle zituen.

## Ikus, gainera

* Cuencako udalerrien zerrenda

## Kanpo estekak

* Datuak: Q603235
* Multimedia: Valhermoso de la Fuente / Q603235